Za i homi de trent'agni eran figiuoe
So mamma ghe toccava ancon ro bin
Si ghe dixeiva: vuoeto fa pixin?
Ni braghette portavan com'ancuoe,
Si creivan, che re donne ri figiuoe
Feisan da l'ombrizallo ri meschin
E a sò moere toccavan ro tetin
E in letto ancon dormivan con sò suoe,
Ma tutti haora fan tutto a ro reverso
Che a maresperme son dra scorza fuoera
Che re mate parole chascun dixe.
Si van trová re donne peccarixe
Si fan de pezo, e per zò ven gragniuoera
E s'impenze ro mondo a ro reverso.
Ri doi gren nomi Segnó Zane Andria
Con ri qué da caschun v'odí chiamá
Son doi speroin d'aiave a caminá
A così belle impreize tutta via.
Che caminando pe ra mesma via
Da vostro Barba, e Poere a voi mostrá
Monto presto de vei poemo sperá
A Zena un noevo Zane, e un noevo Andria.
lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn vec_Latn ita_Latn lmo_Latn lij_Latn lij_Latn vec_Latn fur_Latn lij_Latn lij_Latn ita_Latn epo_Latn lij_Latn